Ek is seker jy het al skelm sjokolade geëet. So is daar ander mense wat ‘n roomys skelm in die kar opeet voordat hulle by die huis aankom. Ons het almal al iets in die geheim gedoen. Soos ‘n mens iets doen sonder dat ander daarvan weet, kan jy ook dinge dink waarvan niemand weet nie. Maar die Here weet wat jy doen en dink.
Die uiteinde van alles is dat jy wat jy ook al gedoen en gesê het voor God sal moet verdedig. Jy sal met jou lewe verantwoording moet doen, ook vir daardie dinge wat jy in die geheim gedoen het. En nou praat ek nie van die sjokolade-etery nie!
Besluit vandag dat jou lewe ‘n oop boek sal wees. Gee elke donker geheim vir die Here, selfs daardie dinge waaroor jy te skaam is om te praat. As jy jou man verkul in jou kop, gee dit vir die Here. Maak die sondelêer in jou kop vir ewig toe en bely jou verslawing en sonde aan die Here. Begin vandag oor, voor en nuut met ‘n skoon skilderdoek van jou lewe voor die Here.
Gaan die Afrikaner sy toekoms in die hande van die administrasie van pres. Jacob Zuma se regering oorlaat, of gaan hy op ŉ wettige wyse saamstaan en deur die Solidariteit Beweging se #OnsBou-aksie ŉ sinvolle toekoms vir toekomstige geslagte verseker?